Robert Rodriguez

Robert Anthony Rodriguez  ye un direutor de cine, guionista, músicu y productor de los Estaos Xuníos. Conocíu por facer producciones rentables, seyan independientes o d'estudiu, con presupuestos baxos y rodaxes ensin demores. Rueda y produz les sos películes principalmente en Texas y Méxicu.

Entamó a trabayar en Hollywood darréu asoleyar la so película primera, El Mariachi.

 Biografía 

 Nos sos Entamos 
Nació en San Antonio (Texas), nuna casa d'emigrantes mexicanos, siendo'l terceru d'una familia de diez hermanos. Dempués d'acabar l'institutu estudió na Universidá de Texas.
Rodriguez escribió'l guión del so primer llargometrax demientes taba internáu nes instalaciones d'unos llaboratorios d'investigación, como paciente d'un esperimentu clínicu remuneráu. Lo que sacó valió pa pagar el so primer rodax. Albidró recuperar los cuartos vendiendo la película nel mercáu del videu domésticu mexicanu.
La película yera El Mariachi (1993), que Rodriguez escribió, dirixó, fotografió, montó y grabó'l soníu con un presupuestu de 7.000 dólares. Demientres que siguía investigando la manera de vender la so película nel mercáu del videu, Rodriguez robló un contratu con un importante axente de ICM. Foi darréu cuando Columbia Pictures mercó los derechos y contrató como direutor por dos años a Rodriguez. El Mariachi terminó ganando'l valiosu Premiu del Públicu a la Meyor Película Dramática del Festival de Cine de Sundance, y foi tamién gallardoniada nos festivales de Berlín, Munich, Edimburgu, Deauville y Yubari (Xapón). El Mariachi convirtióse na película de menor presupuestu estrenada por un gran estudiu y na primer cinta americana estrenada en castellanu. Rodriguez escribió sobre eses esperiencies en Rebel Without a Crew, espublizáu por Dutton Press.

 Carrera 
Entós Rodriguez escribió, produxo, dirixó y montó Desperado (1995), una secuela d'El Mariachi, pa Columbia Pictures. Esti trabayu presentó a Salma Hayek al públicu norteamericanu, asina como a Antonio Banderas nun papel de protagonista. Rodriguez fixo'l mesmu trabayu sacante la producción en The Misbehavers (1995), que tamién protagonizara Antonio Banderas y que constitúi una de las cuatro partes de Four Rooms, de Miramax Films. Más llueu, acomuñó con Quentin Tarantino na película From Dusk Till Dawn, de Dimension Films. Rodriguez dirixó un repartu nel que taba'l propiu Tarantino, que fo l'encargáu d'escribir el guión. El siguiente proyeutu como realizador de Rodriguez foi The Faculty (1998), de Dimension Films, protagonizada por Josh Hartnett, Elijah Wood y Jordana Brewster.
En 2001, Robert Rodriguez fixo realidá ún de los suaños de la so vida, y asoleyó una película d'aventures pa tola familia, Spy Kids. Foi aclamada pola crítica y tuvo un gran ésitu de taquilla, con unos ingresos que pasaron de los 100 millones de dólares namás nos Estaos Xuníos. Depués vieno Spy Kids 2, que sacó crítiques perbones y Spy kids 3-D: Game Over, que foi estrenada nos Estaos Xuníos el 25 de xunetu de 2003.
La tercer parte de la triloxía El Mariachi, El Mexicano, rodada, montada y producida por él mesmu, estrenóse n'Estaos Xuníos el 12 de setiembre 2003. Participó arriendes como guionista.

 Vida personal 
Tuviera casáu con Elizabeth Avellán dende 1990 hasta 2007, divorciándose al poco rodar la so película Planet Terror, áu entabló una rellación sentimental cola actriz Rose McGowan.

 Filmografía 
 Sin City 2 (2009) Direutor, Música 
 Red Sonja (2009) Direutor 
 Planet Terror (2007) Direutor, Fotografía, Guionista, Montador, Producción 
 Las aventuras de Shark Boy y Llava Girl en 3D (2005) Direutor, Guionista 
 Sin City (2005) Direutor, Guionista, Producción 
 Spy Kids 3 (2004) Direutor, Guionista, Cinemat/Montador, Musica, Producción 
 El mexicano (2004) Direutor, Guionista, Cinemat/Montador, Musica, Producción 
 Kill Bill Vol. 2 (2004) Musica 
 Spy kids 2: la isla de los sueños perdidos (2003) Direutor, Fotografía, Guionista, Cinemat/Montador, Musica 
 Érase una vez en Méxicu (Once Upon a Time in Mexico) (2003) Direutor, Fotografía, Guionista, Cinemat/Montador, Producccón 
 Spy Kids (2001) Direutor, Guionista, Musica 
 Del Crepusculo al amanecer 3: la hija del vampiro (1999) Productor executivu 
 The Faculty (1999) Direutor 
 Full Tilt Boogie (1997) Actor 
 Del Crepusculo al amanecer / Abierto hasta el amanecer (1996) Direutor 
 Desperado (1995) Direutor, Guionista, Producción 
 Four Rooms (1995) Direutor, Guionista 
 Indomable (1994) Direutor, Guionista 
 El mariachi (1992) Direutor, Fotografía, Guionista

 Referencies 

 Enllaces esternos 

Categoría:Direutores de cine d'Estaos Xuníos
Categoría:Guionistes de cine
Categoría:Persones de San Antonio (Texas)